22 ມົກະຣາ 2016
ທ່ານ ຣັຖະມົນຕຣີ,
ສະຫະພັນ ສາກົນ ເພື່ອ ສິດທິະນຸດ ແລະ ຂະບວນການ ລາວ ເພື່ອ ສິດທິ ມະນຸດ ຂໍ ຮຽນ ທ່ານ ຈົ່ງ ໄດ້ ຢິບຍົກ ເອົາ ບັນຫາ ສໍາຄັນ ດ້ານ ສິດທິ ມະນຸດ ຂື້ນ ສົນທະນາ ເນື່ອງໃນ ໂອກາດ ການ ຢ້ຽມຢາມ ສປປ ລາວ ຢ່າງ ເປັນ ທາງ ການ ໃນ ວັນທີ 25 ມົກະຣາ ທີ່ ຈະ ມາ ເຖີງນີ້ ທີ່ ນະຄອນ ວຽງຈັນ, ຊື່ງ ບັນຫາ ດັ່ງກ່າວນີ້ ບໍ່ຖຶກ ຮັບຮູ້ ຈາກ ທາງການ ວຽງຈັນ ນານໂພດ ແລ້ວ.
ສປປ ລວ ມີ ລະບອບ ການ ປົກຄອງ ແບບ ກົດຄີ່ ຄວບຄູມ ທີ່ ຮູນແຮງ ທີ່ ສຸດ ໃນ ພາກ ເອເຊັຽ ຕາວັນອອກ ສຽງໄຕ້. ຜູ້ນໍາ ຂອງ ພັກໂທນ ຍັງສຶບຕໍ່ ລະເມີດ ຢ່າງ ຮ້າຍກາດ ຕໍ່ ສິດທິ ຂາວສານ, ຕໍ່ ເສຣີພາບ ດ້ານ ຊູມນູມ ແລະ ປະທວ້ງ ໂດຍ ສັນຕິວິທີ ໃນ ທົ່ວ ປະເທດ. ທາງການ ຍັງ ບໍ່ ລົດລະ ໃນການ ປະຫັດປະຫານ ນາບຂູ່ ພວກ ສາສນາ ກູ່ມນອ້ຍ ໂດຍ ໄດ້ ຈັບຕົວ ຊາວ ຄຣີສຈຽນ ຫລາຍຄົນ ໃນ ຫລາຍ ກູ່ມ ໃນທອ້ງ ປີ 2015.
ກໍຣະນີ ຫາຍ ສາບສູນ ແບບ ຖືກ ບັງຄັບ ຍັງຄົງ ສືບຕໍ່ ໂດຍ ຜູ້ ກໍ່ ກະທໍາພິດ ຈະບໍ່ ຖືກ ລົງໂທດ. ທາງການ ສປປ ລາວ ປະຕິເສດ ສເມີ ມາ, ບໍ່ ຍອມ ເປີດ ເຜີຍ ຂໍ້ ຄວາມ ເຖີງ ຜູ້ ທີ່ ໄດ້ ຮັບເຄາະ ໃນ ການ ຫາຍ ສາບສູນ ແບບ ຖືກ ບັງຄັບ. ມາເຖີງ ມື້ນີ້, ຍັງ ບໍ່ ມີ ໃຜ ຊາບ ເຖີງ ຊາຕາກັມ ຂອງ, ຢ່າງ ນອ້ຍ 13 ຄົນ, ຊື່ງ ໃນ ນັ້ນ, ມີ ທ່ານ ສົມບັດ ສົມພອນ, ຜູ້ນໍາ ອົງການ ຈັດຕັ້ງ ທາງ ສັງຄົມ, ທີ່ ຖືກ ລອບຈັບ ຕົວໄປ ທີ່ ປອ້ມ ຄໍາລວດ ແຫ່ງ ນື່ງ ທີ່ ນະຄອນ ວຽງຈັນ ໃນ ແລງ ວັນທີ 15 ທັນວາ 2012. ຣັຖະບານ ສປປ ລາວ ພົບກັບ ຄວາມ ລົ້ມເຫລວ ໃນ ການ ສືບສວນ ຢ່າງ ຄັກແນ່, ຢ່າງ ລົງເລິກ ແລະ ແຈ້ງຂາວ ເຖີງ ກໍຣະນີ ຫາຍ ສາບສູນ ແບບ ຖືກ ບັງຄັບ ດັ່ງກ່າວ. ພວກ ຂ້າພະເຈົ້າ ຂໍ ຮຽກຮອ້ງ ໃຫ້ ທ່ານ ຣັຖະມົນຕຣີ ຈົ່ງທວງ ໄຫ້ ທາງການ ສປປ ລາວ ເລັ່ງລັດ ການ ສືບສວນ ເຖີງ ຊາຕາກັມ ຂອງ ທ່ານ ສົມບັດ ສົມພອນ.
ຜູ້ໃດ ມີ ແນວຄິດ ຄັດຄ້ານ, ຕິຕຽນ ພັກ ລັດ ຍອ່ມ ຖຶກ ຂັງຕົວ ເຊັ່ນ ຄະນະ ຜູ້ນໍາ ຂະບວນການ ນັກ ສຶກສາ, ທອງປະເສີດ ເກື້ອກູນ ແລະ ທ່ານ ແສງອາລູນ ແພງພັນ ທີ່ ຍັງ ຖຶກ ກັກຂັງ ໃນ ຄຸກ ຊໍາເຄ້ ທີ່ ນະຄອນ ວຽງຈັນ. ຄະນະ ດັ່ງກ່າວ ຖຶກ ຈັບຕົວ ທີ່ ນະຄອນ ວຽງຈັນຄັ້ງ ເດືອນ ຕຸລາ 1999, ໃນ ຂະນະ ຕຽມການ ປະທວ້ງ ໂດຍ ສັນຕິ ວິທີ, ເພື່ອ ຮຽກທວງ ເອົາ ປະຊາທິະໄຕ, ຍຸດຕິທັມ ດ້ານ ສັງຄົມ ແລະ ການ ເຄົາຣົບ ສິດທິ ມະນຸດ. ນອກ ຈາກ ນັ້ນ ຜູ້ ຖຶກ ຈໍາຄຸກ ກໍ່ ຍັງ ມີ ທ່ານ ບູນທັນ ທັມມະວົງ ອິກ ນັກ ປະຊາທິປະໄຕ, ເຊື້ອຊາດ ລາວ, ສັດຊາດ ໂປແລນ, ຖຶກ ໂທດ ຈໍາຄຸກ 4 ປີ 9ເດືອນ ໃນ ຂໍຫາ ຕອ້ງຕິ ຣັຖະບານ ສປປ ລາວ ທາງ ເຟສບູກໍ. ສະຫະຣັດ ອະເມຣິກາ ບໍ່ ໄດ້ ລົດລະ ໃນ ການ ຮຽກຮອ້ງ ໃຫ້ ປອ່ຍຕົວ ຝ່າຍ ຄັດຄ້ານ ໃນ ກູ່ມ ປະເທດ ເອເຊັຍ ພາກ ຕາເວັນ ອອກ ສຽງໄຕ້. ດັ່ງນັ້ນ, ພວກ ຂ້າພະເຈົ້າ ຈື່ງ ຂໍ ຮອ້ງ ໃຫ້ ທ່ານ ຈົ່ງໄດ້ ທວງໃຫ້ ຣັຖະບານ ສປປ ລາວ ປອ່ຍຕົວ ນັກໂທດ ການເມືອງ ທຸກຄົນ, ຢ່າງ ຮີບດວ່ນ ແລະ ໂດຍ ບໍ່ມີ ເງື່ອນໄຂ.
ປະເດັນ ສຸດທ້າຍ, ບໍ່ມີ ຊ່ອງວ່າງ ໃຫ້ ອົງການ ຈັດຕັ້ງ ທາງ ສັງຄົມ ພົລະເຮືອນ ລາວ ສາມາດ ປະຕິບັດ ກິດຈະການ ທາງດ້ານ ສິດທິ ມະນຸດ ໄດ້. ຄວາມ ຢ້ານກົວ ແບບ ສັ່ນ ຊະເທືອນ ທີ່ ເກີດຂື້ນ ຫລັງ ຈາກ ກໍຣະນີ ຫາຍ ສາບສູນ ແບບ ຖຶກ ບັງຄັບ ຂອງ ທ່ານ ສົມບັດ ສົມພອນ ໄດ້ ຖຶກ ຕາມ ໄປ ດວ້ຍ ການ ປາບປາມ ອິກ ຍຸກໃໝ່. ໃນ ປີ 2015, ທາງການ ສປປ ລາວ ເລີ້ມ ຈໍາກັດ ຜູ້ໃດ ທີ່ ສວຍໄຊ້ ເຄື່ອຄ່າຍ ອີນເທີແນດ ເພື່ອ ຕອ້ງຕິ ຣັຖະບານ ຫລື ເຜີຍ ເຖີງ ການ ສໍ້ຣາຊ ບັງຫລວງ.
ພວກ ຂ້າພະເຈົ້າ ຫວັງ ຢ່າງ ຍີ່ງ ວ່າ, ໄນ ໂອກາດ ການ ຢ້ຽມຢາມ ຄັ້ງນີ້, ທ່ານ ຣັຖະມົນຕຣີ ຈະ ເຮັດ ໃຫ້ ຜູ້ນໍາ ສປປ ລາວ ເຂົ້າໃຈວ່າ, ການ ພົວພັນ ທີ່ດີ ແລະ ເປັນ ປໂຍດ ລະຫວ່າງ ສອງ ຝ່າຍ ຈະ ຕອ້ງ ມີ ເງື່ອນໄຂ ໃນ ການ ເຄົາຣົບ ສິດທິ ມະນຸດ ແລະ ເສຣີພາບ ແບບ ພື້ນຖານ ໂດຍ ທາງການ ວຽງຈັນ.
ພວກ ຂ້າພະເຈົ້າ ຂໍ ສແດງ ຄວາມ ຂອບອົກ ຂອບໃຈ ມາ ຍັງ ທ່ານ ທີ່ ຈະ ໃຫ້ ຄວາມ ສໍາຄັນ ຕໍ່ ບັນຫາ ອັນ ສໍາຄັນ ນີ້.
ດ້ວຍ ຄວາມ ນັບຖື ຢ່າງ ສູງ
ກາຣີມ ລາຮິດຊີ້
ປະທານ FIDH
ວະນິດາ ເທພສຸວັນ
ປະທານ ຂລສມ